Държавен вестник, бр. 88, 2019 г., стр. 17

БРОЙ  88	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ОТБРАНАТА
СПОРАЗУМЕНИЕ
между Министерството на отбраната на 
Република България и Министерството на 
отбраната на Хашемитско кралство Йордания 
за сътрудничество в областта на отбраната
(Одобрено с Решение № 80 от 13 февруари 
2008 г. на Министерския съвет. В сила от да-
тата на подписването му – 20 октомври 2010 г.)
Министерството на отбраната на Република 
България и Министерството на отбраната на 
Хашемитско кралство Йордания, предста-
влявано от Йорданските въоръжени сили, 
наричани по-долу „Страни“,
Като имат за цел засилване на взаимното 
доверие и сигурността;
Като потвърждават ангажимента си към 
Устава на Организацията на обединените 
нации;
Като изразяват увереност, че двустранното 
сътрудничество ще спомогне за консоли-
дирането на съответните им отбранителни 
способности,
се споразумяха за следното
Член 1
Цел
Страните взаимно осъществяват дейностите 
съобразно националното им законодателство 
и международните им ангажименти с цел да 
насърчат, улеснят и развият сътрудничеството 
в областта на отбраната. 
Член 2
Обхват
Сътрудничество между Страните се осъ-
ществява в следните сектори:
1. отбранителна политика и политика за 
сигурност;
2. мироопазващи и хуманитарни операции;
3. организация, структура и управление на 
въоръжените сили;
4. образование и подготовка, включително 
учения и курсове;
5. отбранително планиране;
6. военномедицинско обслужване;
7. размяна на визити;
8. социални дейности, отдих и възстано-
вяване за военнослужещите;
9. други области от взаимна необходимост 
на двете Страни.
Член 3
Административни разпоредби
1. Всички дейности се осъществяват на 
реципрочна основа, освен ако не е догово-
рено друго.
2. Изпращащата Страна поема разходите по 
пътуванията извън територията на страната, 
заплащането и цялата издръжка на собствения 
личен състав.
3. Всички административни въпроси (на-
пример настаняване, медицинска застраховка 
и др.), свързани с дейности по обучението и 
подготовката, се регламентират чрез отделни 
Технически споразумения, сключени между 
Страните.
4. Приемащата Страна поема разходите по 
настаняването, храната и вътрешния транспорт 
на официалните делегации и делегациите на 
експертно равнище.
Член 4
Специални разпоредби
За дейности като учения или курсове, с 
участието на военнослужещи или граждански 
лица на Страните, се сключват специални 
споразумения или меморандуми, уреждащи 
въпросите по юрисдикцията и исковете.
Член 5
Класифицирана информация
1. Класифицираната информация, обме-
нена или създадена във връзка с настоящото 
Споразумение, се използва, предава, съхра-
нява, третира и защитава в съответствие с 
националното законодателство на Страните и 
международните споразумения за защита на 
такава информация, които са в сила между 
техните съответни държави.
2. Всяка от Страните дава на класифицира-
ната информация, получена в изпълнение на 
настоящото Споразумение, степен на защита 
не по-ниска от определената от Страната, 
предоставила информацията, и предприема 
всички необходими мерки информацията 
да остане класифицирана за такъв период 
от време, какъвто се изисква от Страната, 
предоставила информацията.
3. Предоставянето на трети страни на 
информация, придобита в изпълнение на 
настоящото Споразумение, се осъществява с 
предварителното писмено съгласие на Стра-
ната, предоставила информацията.
Член 6
Уреждане на спорове
В случай на възникване на спор във връзка 
с тълкуването или прилагането на настоящото 
Споразумение същият се урежда от Страните 
чрез двустранни преговори или консултации, 
като Страните не се обръщат към трета стра-
на, трибунал или друго.
Член 7
Изменения/Прекратяване
1. Настоящото Споразумение може да 
бъде изменяно и допълвано по всяко време 
по взаимно съгласие.
2. Настоящото Споразумение е в сила за 
срок от десет години с автоматично продъл-
жение на действието му за всеки следващ 
дванадесетмесечен период, освен в случай